Vermiste polisievrou dood gevind | Maroela Media
Konstabel Bongiwe Precious Zuma
Die verkoolde liggaam van 'n polisievrou wat sedert Dinsdag vermis is, is Vrydag naby Pietermaritzburg, KwaZulu-Natal, gevind.
Volgens luitenant Joey Jeevan, 'n polisiewoordvoerder, is die liggaam vir konstabel Bongiwe Precious Zuma in 'n bos naby 'n pad buite Thornville gekry. 'n 32-jarige man is kort daarna aangekeer. Die man gaan binnekort in die hof verskyn.
Intussen het huldeblyke vir Zuma op Twitter begin instroom. Sy was 'n lid van die Pietermartizburg-polisie.